
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2023)0660),
–	der henviser til artikel 294, stk. 2, og artikel 114 i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0389/2023),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til forretningsordenens artikel 59,
–	der henviser til betænkning fra Økonomi- og Valutaudvalget (A9-0076/2024),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;



3.	pålægger sin formand at sende Parlamentets holdning til Rådet og Kommissionen samt til de nationale parlamenter.



P9_TC1-COD(2023)0379
Europa-Parlamentets holdning fastlagt ved førstebehandlingen den 24. april 2024 med henblik på vedtagelse af Europa-Parlamentets og Rådets forordning (EU) 2024/… om ændring af forordning (EU) 2016/1011 for så vidt angår anvendelsesområdet for reglerne for benchmarks, brugen i Unionen af benchmarks leveret af en administrator, der er etableret i et tredjeland, og visse indberetningskrav[footnoteRef:1] [1:  	Ændringerne i hele teksten følger af vedtagelsen af ændringsforslag 1. Ny eller ændret tekst er fremhævet med fede typer og kursiv; sletninger er angivet med symbolet ▌.] 

(EØS-relevant tekst)
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 114, og
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
under henvisning til udtalelse fra Den Europæiske Centralbank[footnoteRef:2], [2:  	EUT C ... af ..., s. ...] 

under henvisning til udtalelse fra Det Europæiske Økonomiske og Sociale Udvalg[footnoteRef:3],  [3:  	EUT C ... af ..., s. ...] 

efter den almindelige lovgivningsprocedure[footnoteRef:4], [4:  	EUT C ... af ..., s. ...] 

og ud fra følgende betragtninger:

(1)	Indberetningskrav spiller en vigtig rolle med hensyn til at sikre både en grundig overvågning og en korrekt håndhævelse af lovgivningen. Det er imidlertid vigtigt at strømline disse krav for at sikre, at de opfylder det formål, de var beregnet til, og for at begrænse den administrative byrde.
(2)	I henhold til Europa-Parlamentets og Rådets forordning (EU) 2016/1011[footnoteRef:5] skal alle administratorer af benchmarks — uanset disse benchmarks systemiske relevans eller mængden af finansielle instrumenter eller kontrakter, der anvender disse benchmarks som referencesatser eller som præstationsbenchmarks — opfylde flere meget detaljerede krav, herunder krav til deres organisation, governance og interessekonflikter, overvågningsfunktioner, inputdata, adfærdskodekser, indberetning af overtrædelser og oplysninger om metodologier og benchmarkerklæringer. Disse meget detaljerede krav har lagt en uforholdsmæssig stor regelbyrde på administratorer af mindre benchmarks i Unionen i betragtning af målene med forordning (EU) 2016/1011, som går på at sikre den finansielle stabilitet og undgå negative økonomiske konsekvenser, som skyldes benchmarkenes manglende pålidelighed. Det er derfor nødvendigt at mindske denne regelbyrde ved at fokusere på de benchmarks, der har den største økonomiske relevans for EU-markedet, dvs. væsentlige og kritiske benchmarks, og på de benchmarks, der bidrager til at fremme vigtige EU-politikker, dvs. EU-benchmarks for klimaovergangen og Paristilpassede EU-benchmarks. Derfor bør anvendelsesområdet for afsnit II, III, IV og VI i forordning (EU) 2016/1011 indsnævres til at omfatte disse specifikke benchmarks. [5:  	Europa-Parlamentets og Rådets forordning (EU) 2016/1011 af 8. juni 2016 om indeks, der bruges som benchmarks i finansielle instrumenter og finansielle kontrakter eller med henblik på at måle investeringsfondes økonomiske resultater, og om ændring af direktiv 2008/48/EF og 2014/17/EU samt forordning (EU) nr. 596/2014 (EUT L 171 af 29.6.2016, s. 1).] 

(2a) 	Benchmarkadministratorer, der ønsker at forblive inden for anvendelsesområdet for forordning (EU) 2016/1011, bør have mulighed for at anmode om frivilligt tilsyn, selv om deres benchmarks ikke opfylder tærsklen for et væsentligt benchmark, eller de ikke er udpeget som væsentlige. På samme måde bør benchmarkadministratorer, der ønsker at få en reguleringsmæssig licens i henhold til forordning (EU) 2016/1011, ikke forbydes at gøre dette, selv om deres benchmarks ikke opfylder tærskelværdien for væsentlige benchmarks.
(3)	I henhold til artikel 18a i forordning (EU) 2016/1011 kan Kommissionen undtage visse valutaspotbenchmarks fra nævnte forordnings anvendelsesområde for at sikre, at de fortsat er tilgængelige til brug i Unionen. I betragtning af behovet for et revideret og snævrere fokus i forordning (EU) 2016/1011 på kritiske benchmarks, væsentlige benchmarks, EU-benchmarks for klimaovergangen og Paristilpassede EU-benchmarks er det ikke længere nødvendigt med den specifikke undtagelsesordning for valutaspotbenchmarks.
(4)	I henhold til artikel 19d i forordning (EU) 2016/1011 skal administratorer af væsentlige benchmarks bestræbe sig på at levere et EU-benchmark for klimaovergangen eller et Paristilpasset EU-benchmark for at fastsætte minimumsstandarder for klimabenchmarks og levere et omfattende udbud af klimaindekser i Unionen.
[bookmark: _Hlk147412513](5)	Kriterierne for vurdering af, om et benchmark er et væsentligt benchmark, er for indeværende fastsat i artikel 24 i forordning (EU) 2016/1011. Benchmarks vil blive betragtet som væsentlige, bl.a. hvis de når den tærskelværdi, der er fastsat i nævnte forordnings artikel 24, stk. 1, litra a).
(6)	Benchmarkadministratorer bør overvåge brugen i Unionen af de benchmarks, de leverer og de bør underrette den berørte kompetente myndighed eller Den Europæiske Værdipapir- og Markedstilsynsmyndighed (ESMA), afhængigt af hvor administratoren er etableret, når den samlede brug af et af deres benchmarks har overskredet den tærskelværdi, der er fastsat i artikel 24, stk. 1, litra a), i forordning (EU) 2016/1011. Det er imidlertid en udfordring at beregne en sådan tærskelværdi, navnlig på EU-niveau. For at sikre en konsekvent gennemførelse af denne tærskel bør ESMA udarbejde udkast til reguleringsmæssige tekniske standarder med henblik på yderligere at præcisere beregningsmetoden. Desuden bør administratorer af benchmarks, der anvendes i Unionen, bestræbe sig på at opnå en globalt aftalt identifikationskode til at identificere deres benchmarks.
(6a)	For at sikre, at benchmarkadministratorer har tilstrækkelig tid til at tilpasse sig de krav, der gælder for væsentlige benchmarks, bør de først være omfattet af disse krav fra 60 arbejdsdage fra dagen, hvor de har indgivet en sådan underretning. Desuden bør benchmarkadministratorer efter anmodning give de berørte kompetente myndigheder eller ESMA alle de oplysninger, der er nødvendige for at vurdere den samlede brug af det pågældende benchmark i Unionen. 
(6b)	Hvis en benchmarkadministrator undlader eller nægter at underrette den kompetente myndighed om, at brugen af et af dennes benchmarks har overskredet den tærskelværdi, der er fastsat i artikel 24, stk. 1, litra a), i forordning (EU) 2016/1011, og hvis de kompetente myndigheder har klare og påviselige grunde til at antage, at tærskelværdien er overskredet, bør de berørte kompetente myndigheder eller ESMA, alt efter hvad der er relevant, kunne erklære, at tærskelværdien er overskredet, efter først at have givet administratoren mulighed for at blive hørt. En sådan erklæring bør udløse de samme forpligtelser for benchmarkadministratoren som en underretning fra benchmarkadministratoren. Dette bør ikke berøre de kompetente myndigheders eller ESMA's mulighed for at pålægge de administratorer, der ikke underretter om, at et af deres benchmarks har overskredet den gældende tærskelværdi, administrative sanktioner.
(7)	Markederne, priserne og lovrammen udvikler sig over tid. For at tage hensyn til denne udvikling bør Kommissionen tillægges beføjelser til yderligere at præcisere den metode, der skal anvendes af administratorer og kompetente myndigheder til at beregne den samlede værdi af finansielle instrumenter, finansielle kontrakter eller investeringsfonde, der anvender et benchmark som reference.
(8)	I særlige tilfælde kan der dog være benchmarks med en samlet brug under den tærskelværdi, der er fastsat i artikel 24, stk. 1, litra a), i forordning (EU) 2016/1011, som på grund af den særlige situation på markedet i en medlemsstat ikke desto mindre er af en sådan betydning for den pågældende medlemsstat, at manglende pålidelighed vil have en indvirkning, der svarer til indvirkningen af et benchmark, hvis brug overstiger denne tærskelværdi. Derfor bør den kompetente myndighed i den pågældende medlemsstat kunne udpege et sådant benchmark, hvis det pågældende benchmark leveres af en EU-administrator, som væsentligt på grundlag af et sæt kvalitative kriterier. For benchmarks leveret af en ikke-EU-administrator bør det være ESMA, der efter anmodning fra en eller flere kompetente myndigheder udpeger et sådant benchmark som et væsentligt benchmark.
[bookmark: _Hlk147415000](9)	For at sikre sammenhæng mellem og koordinering af nationale udpegelser af benchmarks som væsentlige benchmarks bør de kompetente myndigheder, der har til hensigt at udpege et benchmark som væsentligt, høre ESMA. Af samme grund bør en kompetent myndighed i en medlemsstat, der har til hensigt at udpege et benchmark, som leveres af en administrator, der er etableret i en anden medlemsstat, som væsentligt, også høre den kompetente myndighed i denne anden medlemsstat. Hvis de kompetente myndigheder er uenige om, hvilken af dem der skal udpege og føre tilsyn med et benchmark, bør ESMA bilægge denne tvist i overensstemmelse med artikel 19 i Europa-Parlamentets og Rådets forordning (EU) nr. 1095/2010[footnoteRef:6]. [6:  	Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).] 

(10)	For at respektere retten til at blive hørt bør en kompetent myndighed eller ESMA, inden den udpeger et benchmark som væsentligt, give administratoren af det pågældende benchmark mulighed for at fremlægge alle nyttige oplysninger, der er relevante for dets udpegelse.
(11)	For at gøre udpegelsen som et væsentligt benchmark så gennemsigtig som muligt bør de kompetente myndigheder eller ESMA udstede en udpegelsesafgørelse med en begrundelse for, at benchmarket anses for at være væsentligt. De kompetente myndigheder bør offentliggøre udpegelsesafgørelsen på deres websted og bør underrette ESMA om denne afgørelse. Af samme årsager bør ESMA, når den udpeger et benchmark som væsentligt efter anmodning fra en kompetent myndighed, offentliggøre udpegelsesafgørelsen på sit websted og underrette den anmodende kompetente myndighed herom.
(12)	EU-benchmarks for klimaovergangen (EU-CTB) og Paristilpassede EU-benchmarks (EU-PAB) er specifikke kategorier af benchmarks, der er defineret ved deres overholdelse af regler vedrørende deres metodologi og krav til de oplysninger, som deres administrator skal fremlægge. Af denne grund og for at forhindre påstande, der kan forlede brugerne til at tro, at sådanne benchmarks er i overensstemmelse med de standarder, der er knyttet til disse mærker, er det nødvendigt, at disse benchmarks gøres til genstand for obligatorisk registrering, godkendelse, anerkendelse eller validering, alt efter hvad der er relevant, samt tilsyn. 
(12a)	Den reguleringsmæssige behandling af råvarebenchmarks bør skræddersys til deres specifikke karakteristika. Råvarebenchmarks, der er omfattet af de generelle regler for finansielle benchmarks, bør behandles på samme måde som andre finansielle benchmarks og bør kun være omfattet af forordning (EU) 2016/1011, hvis de er væsentlige eller kritiske benchmarks og ikke er blevet undtaget fra nærværende forordnings anvendelsesområde. Råvarebenchmarks, der er omfattet af den særlige ordning i bilag II til forordning (EU) 2016/1011, bør altid være omfattet af nævnte forordning for at sikre robustheden og pålideligheden af deres vurderinger.
(13)	For at sikre, at tilsynet med væsentlige benchmarks påbegyndes i rette tid bør administratorer af benchmarks, der er blevet væsentlige — enten fordi de har nået den gældende kvantitative tærskelværdi, eller fordi de er blevet udpeget — være forpligtet til inden for 60 arbejdsdage at ansøge om godkendelse eller registrering eller, hvis der er tale om benchmarks leveret af en administrator, der er etableret i et tredjeland, validering eller anerkendelse.
(14)	For at afbøde de risici, der er forbundet med brugen af benchmarks, som potentielt ikke er sikre til brug i Unionen, og for at advare potentielle brugere bør de kompetente myndigheder og ESMA kunne udstede en advarsel i form af en offentlig meddelelse om, at administratoren af et væsentligt benchmark ikke opfylder de gældende krav, navnlig med hensyn til benchmarkadministratorens overholdelse af sin forpligtelse til at være godkendt, registreret, valideret eller anerkendt, alt efter hvad der er relevant. Når en sådan advarsel er blevet udstedt, bør tilsynsbelagte enheder ikke længere kunne tilføje nye referencer til sådanne benchmarks eller kombinationer af benchmarks. For at forebygge de risici, der er forbundet med anvendelsen af benchmarks, for hvilke der hævdes overensstemmelse med mærkerne EU-benchmarks for klimaovergangen og Paristilpassede EU-benchmarks, uden at de er underlagt passende tilsyn, bør tilsynsbelagte enheder heller ikke kunne tilføje nye referencer til et EU-benchmark for klimaovergangen eller et Paristilpasset EU-benchmark eller en kombination af sådanne benchmarks i Unionen, hvis administratoren af disse benchmarks ikke er opført i ESMA's register over administratorer og benchmarks. 
(15)	For at undgå potentielt uforholdsmæssigt store markedsforstyrrelser som følge af forbuddet mod brug af et givet benchmark bør de kompetente myndigheder eller ESMA kunne tillade midlertidig fortsat brug af et sådant benchmark. For at sikre en tilstrækkelig grad af gennemsigtighed og beskyttelse i forhold til slutinvestorer bør brugere af de benchmarks, der er genstand for en advarsel i form af en offentlig meddelelse, identificere et egnet alternativ til at erstatte disse benchmarks senest seks måneder efter offentliggørelsen af nævnte offentlige meddelelse eller på anden måde sikre, at kunderne orienteres på passende vis om manglen på et alternativt benchmark.
(16)	I henhold til artikel 32 i forordning (EU) 2016/1011 tjener anerkendelse af benchmarkadministratorer, der er etableret i et tredjeland, som en midlertidig adgang til EU-markedet, indtil Kommissionen har vedtaget en afgørelse om ækvivalens. I betragtning af det meget begrænsede antal benchmarks fra tredjelande, der er omfattet af afgørelser om ækvivalens, bør en sådan anerkendelse imidlertid blive et permanent middel til adgang til EU-markedet for sådanne benchmarkadministratorer.
(17)	Benchmarks, der er omfattet af en afgørelse om ækvivalens, anses for at være reguleret og tilsynsbelagt på samme måde som EU-benchmarks. Forpligtelsen til at ansøge om validering eller anerkendelse bør derfor ikke finde anvendelse på administratorer af væsentlige benchmarks, der er etableret i et tredjeland, som er omfattet af en afgørelse om ækvivalens.
(18)	Af hensyn til gennemsigtigheden og for at bevare retssikkerheden bør de kompetente myndigheder, der udpeger et benchmark som væsentligt, præcisere de potentielle anvendelsesrestriktioner, der opstår, hvis administratoren af et sådant benchmark ikke godkendes eller registreres eller ikke opfylder validerings- eller anerkendelseskravene, alt efter hvad der er relevant. 
(19)	For at afbøde de risici, der er forbundet med brugen af væsentlige benchmarks, der er underlagt utilstrækkeligt tilsyn — hvis administratoren af et benchmark, der bliver væsentligt, ikke ansøger om godkendelse, registrering, anerkendelse eller validering inden for den fastsatte frist, eller hvis godkendelsen, registreringen, anerkendelsen eller valideringen af en sådan benchmarkadministrator mislykkes, eller hvis en administrator får inddraget sin godkendelse, registrering, validering eller anerkendelse — bør den kompetente myndighed eller ESMA, alt efter hvad der er relevant, offentliggøre en meddelelse om, at de væsentlige benchmarks, som den pågældende administrator leverer, ikke er egnede til brug i Unionen. 
(20)	Benchmarkbrugere er afhængige af gennemsigtighed med hensyn til den reguleringsmæssige status for de benchmarks, de bruger eller har til hensigt at bruge. ESMA bør derfor i registret over administratorer og benchmarks opføre de benchmarks, der er omfattet af de mest detaljerede krav i forordning (EU) 2016/1011, enten fordi deres brug i Unionen ligger over den fastsatte tærskelværdi for væsentlige benchmarks, fordi de er udpeget som væsentlige af en national tilsynsmyndighed eller af ESMA, eller fordi de er kritiske benchmarks. Af samme grund bør ESMA i dette register også opføre EU-benchmarks for klimaovergangen og Paristilpassede EU-benchmarks, der leveres af administratorer, der er godkendt eller registreret. Endelig bør ESMA også i registret opføre de benchmarks, for hvilke en kompetent myndighed eller ESMA har udstedt en offentlig meddelelse, der forbyder yderligere brug af det pågældende benchmark. For yderligere at mindske byrden for brugerne bør alle sådanne oplysninger også gøres let tilgængelige via det fælles europæiske adgangspunkt (ESAP).
(20a)	To kategorier af ESG-relaterede benchmarks er underlagt overholdelse af de minimumsstandarder, der er fastsat i EU-retten, nemlig EU-benchmarks for klimaovergangen (EU-CTB) og Paristilpassede EU-benchmarks (EU-PAB). Ved forordning (EU) 2019/2089 er der indført regler for gennemsigtighed i forbindelse med benchmarks, hvori det i deres juridiske dokumentation eller markedsføringsdokumentationen hævdes, at der i disse tages hensyn til miljømæssige, sociale eller ledelsesmæssige faktorer (ESG-faktorer) i deres udformning. For at opretholde en høj grad af gennemsigtighed i forbindelse med ESG-relaterede anprisninger og et passende beskyttelsesniveau for brugerne bør det kræves, at brugerne ikke anvender benchmarks, der fremsætter ESG-relaterede anprisninger, når sådanne benchmarks ikke giver de oplysninger, der er omhandlet i artikel 13, stk. 1, litra d), og artikel 27, stk. 2a, i forordning (EU) 2016/1011. Dette bør gælde for anvendelsen af ethvert benchmark, der hævder at tage hensyn til ESG-faktorer i deres udformning, uanset om et sådanne benchmarks administreres i Unionen eller i et tredjeland.
	Andre kategorier af benchmarks, der fremsætter ESG-relaterede anprisninger, og som ikke betragtes som EU-benchmarks for klimaovergangen og Paristilpassede EU-benchmarks, kan imidlertid bidrage til eller udgøre en risiko for fremme af centrale EU-politikker om bæredygtig finansiering og opfyldelsen af relaterede mål eller gennemførelsen af den europæiske grønne pagt.
Det er derfor hensigtsmæssigt, at Kommissionen senest den 31. december 2028 forelægger en rapport på grundlag af input fra ESMA, hvori den vurderer tilgængeligheden af ESG-benchmarks på europæiske og globale markeder og deres anvendelse på markedet, analyserer, om de vil blive betragtet som væsentlige benchmarks, og undersøger omkostningerne og virkningerne på tilgængeligheden på markedet og udviklingen i de bæredygtige indikatorer og de metoder, der anvendes til at måle dem. Den bør desuden vurdere behovet for at regulere benchmarks, der fremsætter ESG-relaterede anprisninger, med henblik på at opretholde et passende beskyttelsesniveau for brugerne af disse benchmarks samt en høj grad af gennemsigtighed, mindske risikoen for grønvaskning og sikre sammenhæng med anden EU-lovgivning om krav om offentliggørelse vedrørende bæredygtighed. Rapporten ledsages af en konsekvensanalyse og, hvis det er hensigtsmæssigt, af et lovgivningsforslag.
(21)	For at sikre en problemfri overgang til de regler, der indføres ved denne forordning ▌, bør administratorer, der tidligere er underlagt tilsyn i henhold til forordning (EU) 2019/2089, bevare eksisterende registreringer, godkendelser, anerkendelser eller valideringer i ni måneder efter ikrafttrædelsen af denne ændringsforordning. Denne periode har til formål at give de kompetente myndigheder og ESMA tilstrækkelig tid til at afgøre, om nogle af de tidligere tilsynsbelagte administratorer skal udpeges i overensstemmelse med denne ændringsforordning. Hvis de er udpeget, bør administratorer, der tidligere er godkendt, registreret, anerkendt eller valideret, eller administratorer, der frivilligt vælger at deltage i denne forordning, have mulighed for at bevare deres tidligere status og ikke skulle ansøge igen. Administratorer af væsentlige benchmarks bør under alle omstændigheder kunne bevare deres status som godkendte, registrerede, anerkendte eller validerede benchmarkadministratorer.
(22)	For at give de kompetente myndigheder og ESMA den nødvendige tid til at indsamle oplysninger om potentielle væsentlige benchmarks og tilpasse den eksisterende infrastruktur til den nye ramme, der foreslås i henhold til denne ændringsforordning, bør anvendelsesdatoen for denne forordning udsættes.
(23)	Forordning (EU) 2016/1011 bør derfor ændres —
VEDTAGET DENNE FORORDNING:
Artikel 1
Ændringer af forordning (EU) 2016/1011
I forordning (EU) 2016/1011 foretages følgende ændringer:
1)	I artikel 2 foretages følgende ændringer:
a)	Følgende stykke indsættes: 
"1a.	Afsnit II, III, med undtagelse af artikel 23a til 23c, IV og VI finder kun anvendelse på kritiske benchmarks, væsentlige benchmarks, EU-benchmarks for klimaovergangen og Paristilpassede EU-benchmarks. Artikel 10 i afsnit II og afsnit III, IV og VI finder anvendelse på råvarebenchmarks, der er omfattet af bilag II."
b)	I stk. 2, ▌litra g), udgår i).
2)	I artikel 3, stk. 1, foretages følgende ændringer:
-a)	Nr. 17, litra m), affattes således:
"m)	en administrator, der er godkendt eller registreret i henhold til artikel 34"
a)	Nr. 22a) udgår.
b)	Nr. 27) udgår.
3)	I artikel 5 foretages følgende ændringer:
a)	I stk. 5, andet afsnit, udgår sidste punktum.
b)	Stk. 6 udgår.
4)	I artikel 11 foretages følgende ændringer:
a)	I stk. 5, første afsnit, udgår sidste punktum.
b)	Stk. 6 udgår.
5)	I artikel 13 foretages følgende ændringer:
a)	I stk. 3, første afsnit, udgår sidste punktum.
b)	Stk. 4 udgår.
6)	I artikel 16 foretages følgende ændringer:
a)	I stk. 5, andet afsnit, udgår sidste punktum.
b)	Stk. 6 udgår.
7)	I afsnit III affattes overskriften på kapitel 2 således:
"Rentebenchmarks"
7a)	Artikel 18, stk. 1, andet afsnit, affattes således:
"Artikel 25 finder ikke anvendelse på levering af og bidrag til rentebenchmarks."
8)	Artikel 18a udgår.
8a)	Artikel 19, stk. 1, andet afsnit, affattes således:
"Artikel 25 finder ikke anvendelse på levering af og bidrag til råvarebenchmarks."
9)	I artikel 19a tilføjes følgende stykker: 
"4.	Administratorer, der ikke er inkluderet i det ESMA-register, der er omhandlet i artikel 36, må ikke:
a) levere eller validere EU-benchmarks for klimaovergangen og Paristilpassede EU-benchmarks 
b) for de benchmarks, de stiller til rådighed til brug i Unionen, eller i den juridiske dokumentation eller markedsføringsdokumentationen for disse benchmarks, angive eller antyde, at de benchmarks, de stiller til rådighed, opfylder de krav, der gælder for leveringen af EU-benchmarks for klimaovergangen eller Paristilpassede EU-benchmarks."
4a.	Administratorerne skal medtage udtrykket "EU-CTB" i navnet på EU-benchmarks for klimaovergangen og udtrykket "EU-PAB" i navnet på EU's Paristilpassede benchmarks.
10)	Artikel 19d affattes således:
"Artikel 19d
Bestræbelser på levering af EU-benchmarks for klimaovergangen og Paristilpassede EU-benchmarks
Administratorer, der er etableret i Unionen, og som udbyder væsentlige benchmarks, der fastsættes på grundlag af værdien af et eller flere underliggende aktiver eller priser, skal bestræbe sig på at levere et eller flere EU-benchmarks for klimaovergangen eller Paristilpassede benchmarks."
11)	Artikel 24 affattes således: 
"Artikel 24
Væsentlige benchmarks
1.	Et benchmark, som ikke er et kritisk benchmark, er væsentligt, hvis en af følgende betingelser er opfyldt:
a) benchmarket anvendes direkte eller indirekte i en kombination af benchmarks i Unionen som reference for finansielle instrumenter eller finansielle kontrakter eller til måling af de økonomiske resultater for investeringsfonde, som har en samlet gennemsnitlig værdi på mindst 50 mia. EUR, på grundlag af benchmarkenes karakteristika, herunder:
i) benchmarkets forskellige løbetider, hvor det er relevant, over en periode på seks måneder
ii) alle valutaer eller andre måleenheder for benchmarket, hvor det er relevant, over en periode på seks måneder samt
iii) alle metoder til beregning af afkast, hvor det er relevant, over en periode på seks måneder
b) benchmarket er blevet udpeget som væsentligt i overensstemmelse med proceduren i stk. 3, 4 og 5 eller proceduren i stk. 6.
2.	En administrator underretter straks ESMA, og hvis den er etableret i en EU-medlemsstat, den kompetente myndighed i den pågældende medlemsstat, ▌hvis et eller flere af administratorens benchmarks overstiger den tærskelværdi, der er omhandlet i stk. 1, litra a). Efter modtagelsen af denne underretning offentliggør ▌ ESMA ▌på sit websted en erklæring om, at benchmarket er væsentligt enten i en medlemsstat eller i Unionen.
En administrator giver efter anmodning ESMA og den kompetente myndighed i den medlemsstat, hvor vedkommende er etableret, ▌oplysninger om, hvorvidt den tærskelværdi, der er omhandlet i stk. 1, litra a), er overskredet.
[bookmark: _Hlk147499634]Hvis en kompetent myndighed eller ▌ESMA har klare og påviselige grunde til at antage, at et benchmark overskrider den tærskelværdi, der er omhandlet i stk. 1, litra a), kan den kompetente myndighed eller ESMA udstede en meddelelse herom. En sådan meddelelse udløser de samme forpligtelser for benchmarkadministratoren som en underretning, jf. første afsnit. Mindst 10 arbejdsdage inden udstedelsen af en sådan meddelelse underretter den kompetente myndighed eller ESMA administratoren af det pågældende benchmark om sine konstateringer og opfordrer administratoren til at fremsætte eventuelle bemærkninger.
3.	En kompetent myndighed kan efter at have hørt ESMA i overensstemmelse med stk. 4 og under hensyntagen til ESMA's rådgivning udpege et benchmark leveret af en administrator, der er etableret i Unionen, og som ikke opfylder betingelsen i stk. 1, litra a), som væsentligt, hvis benchmarket opfylder alle følgende betingelser:
a) der er ikke nogen, eller kun meget få, passende markedsbaserede alternativer til benchmarket 
b) i tilfælde af at benchmarket ikke længere leveres eller leveres på grundlag af inputdata, der ikke længere er fuldt ud repræsentative for den underliggende markedsmæssige eller økonomiske realitet, eller på grundlag af upålidelige data, ville det have væsentlige negative konsekvenser for ▌den finansielle stabilitet, forbrugerne, realøkonomien eller finansieringen af husholdninger og virksomheder i dets medlemsstat eller i Unionen
c) benchmarket er ikke udpeget af en kompetent myndighed i en anden medlemsstat eller af ESMA.
Hvis en kompetent myndighed konkluderer, at et benchmark opfylder kriterierne i første afsnit, udarbejder den kompetente myndighed et udkast til afgørelse om at udpege benchmarket som væsentligt og underretter den pågældende administrator og den kompetente myndighed i administratorens hjemland om nævnte udkast til afgørelse, hvis det er relevant. Den berørte kompetente myndighed hører også ESMA om udkastet til afgørelse.
De berørte administratorer og den kompetente myndighed i administratorens hjemland har en frist på 15 arbejdsdage fra datoen for underretningen om udkastet til afgørelse, som er udarbejdet af den berørte udpegende kompetente myndighed, til at fremsætte skriftlige bemærkninger og kommentarer. Den berørte udpegende kompetente myndighed underretter ESMA om de modtagne bemærkninger og kommentarer og tager behørigt hensyn til disse bemærkninger og kommentarer, inden den vedtager en endelig afgørelse. 
Den udpegende kompetente myndighed underretter ESMA om sin afgørelse og offentliggør afgørelsen, herunder begrundelsen herfor og konsekvenserne af denne udpegelse, på sit websted uden unødigt ophold."
4. 	Når ESMA høres af en kompetent myndighed om den påtænkte udpegelse af et benchmark som væsentligt i overensstemmelse med stk. 3, første afsnit, yder ESMA inden for tre måneder rådgivning, der tager hensyn til følgende faktorer i lyset af det pågældende benchmarks specifikke karakteristika:
a) om den anmodende kompetente myndighed i tilstrækkelig grad har underbygget sin vurdering af, at betingelserne i stk. 3, første afsnit, er opfyldt
b) om det, hvis benchmarket ikke længere leveres eller leveres på grundlag af inputdata, der ikke længere er fuldt ud repræsentative for den underliggende markedsmæssige eller økonomiske realitet, eller som er upålidelige, ville have væsentlige negative konsekvenser for ▌den finansielle stabilitet, forbrugerne, realøkonomien eller finansieringen af husholdninger og virksomheder i Unionen eller i andre medlemsstater end den medlemsstat, hvor den anmodende kompetente myndighed er etableret. 
Med henblik på litra b) tager ESMA, hvis det er relevant, behørigt hensyn til de oplysninger, som den anmodende myndighed har fremlagt i henhold til stk. 3, tredje afsnit.
5. 	Hvis ESMA konstaterer, at et benchmark opfylder betingelserne i stk. 3, første afsnit, litra a) og b), i Unionen eller i mere end én medlemsstat, underretter ESMA de kompetente myndigheder i de berørte medlemsstater herom. ▌
ESMA udarbejder et udkast til afgørelse om at udpege benchmarket som væsentligt i Unionen og underretter den pågældende administrator og de relevante kompetente myndigheder, hvis litra b) finder anvendelse, om dette udkast til afgørelse. De berørte administratorer og de relevante kompetente myndigheder har en frist på 15 arbejdsdage fra datoen for underretningen om ESMA's udkast til afgørelse til skriftligt at fremsætte bemærkninger og kommentarer. ESMA tager behørigt hensyn til disse bemærkninger og kommentarer før vedtagelsen og offentliggørelsen af en endelig afgørelse. 
6. 	ESMA kan efter anmodning fra den kompetente myndighed eller på eget initiativ udpege et benchmark leveret af en administrator, der er etableret i tredjeland, og som ikke når tærskelværdien i stk. 1, litra a), som væsentligt, hvis benchmarket opfylder alle følgende betingelser:
a) der er ikke nogen, eller kun meget få, passende markedsbaserede alternativer til benchmarket 
b) i tilfælde af at benchmarket ikke længere leveres eller leveres på grundlag af inputdata, der ikke længere er fuldt ud repræsentative for den underliggende markedsmæssige eller økonomiske realitet, eller som er upålidelige, ville det have væsentlige negative konsekvenser for ▌den finansielle stabilitet, forbrugerne, realøkonomien eller finansieringen af husholdninger og virksomheder i Unionen eller i en eller flere medlemsstater.
ESMA underretter inden udpegelsesafgørelsen og hurtigst muligt administratoren af benchmarket om sin hensigt og opfordrer administratoren til inden for 15 arbejdsdage at forelægge ESMA en begrundet erklæring, som indeholder alle relevante oplysninger med henblik på vurderingen vedrørende udpegelsen af benchmarket som væsentligt. 
Hvis det er relevant, opfordrer ESMA hurtigst muligt den kompetente myndighed i den jurisdiktion, hvor administratoren er etableret, til at fremlægge alle relevante oplysninger med henblik på vurderingen vedrørende udpegelsen af benchmarket.
ESMA begrunder enhver udpegelsesafgørelse under hensyntagen til, om der foreligger tilstrækkelig dokumentation for, at betingelserne i dette stykkes første afsnit er opfyldt, i lyset af det pågældende benchmarks særlige karakteristika.
ESMA offentliggør sin begrundede afgørelse på sit websted og underretter uden unødigt ophold den eller de anmodende kompetente myndigheder.
6a.	Administratorer af benchmarks, der ikke opfylder kravene for at blive betragtet som kritiske, væsentlige, råvarebenchmarks, der er omfattet af bilag II, EU-benchmarks for klimaovergangen eller Paristilpassede EU-benchmarks, kan frivilligt ansøge om adgang til det register, der er omhandlet i artikel 36, enten ved hjælp af godkendelse, registrering, anerkendelse eller validering.
		Administratorer, der frivilligt vælger at deltage i denne forordning, skal gøre dette skriftligt sammen med deres nuværende tilsynsmyndighed for hvert benchmark og hvert af disse benchmarks skal anses for at være væsentlige benchmarks i henhold til denne forordning. 
	Frivillig fravalg af denne ordning er ikke til hinder for, at det tilsvarende administrative ansvar pålægges i tilfælde af manglende overholdelse eller overtrædelse af forordning (EU) 2016/1011 under deres frivillige ophold i det register, der er omhandlet i artikel 36. 

7. 	ESMA udarbejder udkast til reguleringsmæssige tekniske standarder med henblik på at præcisere:
	i) den beregningsmetode, herunder potentielle datakilder, der skal anvendes til at fastsætte den tærskelværdi, der er omhandlet i stk. 1, litra a) 
	ii) kriterierne for vurdering af, hvornår et benchmark overskrider den tærskelværdi, der er omhandlet i artikel 24, stk. 1, litra a), i én medlemsstat eller i hele Unionen
	iii) de oplysninger, som de kompetente myndigheder skal give i forbindelse med høring af ESMA, jf. artikel 24, stk. 3
	iv) kriterierne i artikel 24, stk. 4, litra b), under hensyntagen til alle data, der bidrager til at vurdere de væsentlige negative konsekvenser, som ophør eller manglende pålidelighed af benchmarket vil få på markedernes integritet, den finansielle stabilitet, forbrugerne, realøkonomien eller finansieringen af husholdninger og virksomheder i en eller flere medlemsstater.
	ESMA fremsender senest den ... [12 måneder efter denne forordnings ikrafttræden] udkastet til disse reguleringsmæssige tekniske standarder.
	Kommissionen tillægges beføjelse til at supplere denne forordning ved at vedtage de i første afsnit omhandlede reguleringsmæssige tekniske standarder i overensstemmelse med artikel 10-14 i forordning (EU) nr. 1095/2010. 
7a. 	Senest den … [2 år efter datoen for denne ændringsforordnings ikrafttræden] forelægger Kommissionen i tæt samarbejde med ESMA en rapport for Europa-Parlamentet og Rådet om tilstrækkeligheden af den tærskel, der er omhandlet i denne artikels stk. 1, litra a), i lyset af markedsudviklingen, prisudviklingen og den lovgivningsmæssige udvikling. Rapporten ledsages, hvis det er hensigtsmæssigt, af et lovgivningsforslag. Sådanne revisioner skal finde sted mindst hvert tredje år. 
7b. 	Hvis ESMA finder det hensigtsmæssigt, at den tærskel, der er omhandlet i stk. 1, litra a), tages op til revision tidligere i lyset af markedsudviklingen, prisudviklingen og den reguleringsmæssige udvikling, indgiver ESMA en anmodning til Kommissionen om at revidere tærsklen. Efter modtagelse af denne anmodning tager Kommissionen behovet for at revurdere tærsklen op til fornyet overvejelse og handler i overensstemmelse med stk. 7a."	

12)	Følgende artikel indsættes: 
"Artikel 24a
Krav til administratorer af væsentlige benchmarks
1.	Senest 60 arbejdsdage efter den underretning, der er omhandlet i artikel 24, stk. 2, ansøger administratoren af et benchmark, der opfylder kriteriet i nævnte artikels stk. 1, litra a), om godkendelse eller registrering hos den kompetente myndighed i den medlemsstat, hvor benchmarket er væsentligt, eller hos ESMA, hvis benchmarket er væsentligt i hele Unionen. Hvis den pågældende administrator er etableret i et tredjeland, og medmindre det pågældende benchmark er omfattet af en afgørelse om ækvivalens vedtaget i henhold til artikel 30, ansøger administratoren hos ESMA senest 60 arbejdsdage efter den underretning, der er omhandlet i artikel 24, stk. 2, om et af følgende: 
a)	anerkendelse ▌i henhold til proceduren i artikel 32.
b)	validering i henhold til proceduren i artikel 33.
2.	Senest 60 arbejdsdage efter en udpegelse som omhandlet i artikel 24, stk. 3, ansøger administratoren af det pågældende benchmark, medmindre administratoren allerede er godkendt eller registreret hos en national kompetent myndighed, om godkendelse eller registrering hos den udpegende kompetente myndighed i overensstemmelse med artikel 34.
2a.	Senest 60 arbejdsdage efter en udpegelse som omhandlet i artikel 24, stk. 5, ansøger administratoren af det pågældende benchmark om godkendelse eller registrering hos ESMA i overensstemmelse med artikel 34, medmindre administratoren allerede er godkendt eller registreret. Hvis den pågældende administrator allerede er godkendt eller registreret i en medlemsstat, overføres en sådan godkendelse eller registrering til ESMA.
 
3.	Senest 60 arbejdsdage efter en udpegelse som omhandlet i artikel 24, stk. 6, ansøger administratoren af det pågældende benchmark ▌hos ESMA om et af følgende:
a)	 anerkendelse ▌i henhold til proceduren i artikel 32.
b)	validering i henhold til proceduren i artikel 33.
 Tredjelandsbenchmarkadministratorer udvælger en validerende administrator i Unionen.
4.	ESMA eller de kompetente myndigheder gør brug af de tilsyns- og sanktionsbeføjelser, de er tillagt i henhold til denne forordning, for at sikre, at de pågældende administratorer opfylder deres forpligtelser.
5.	Den kompetente myndighed eller ESMA udsender en offentlig meddelelse om, at et væsentligt benchmark leveret af en administrator ikke er i overensstemmelse med denne forordning, og at brugerne skal afholde sig fra at bruge benchmarket, hvis en af følgende betingelser er opfyldt: 
a)	den pågældende administrator har ikke senest 60 arbejdsdage efter den underretning, der er omhandlet i artikel 24, stk. 2, den udpegelse, der er omhandlet i artikel 24, stk. 3, eller den udpegelse, der er omhandlet i artikel 24, stk. 6, indledt procedurer med henblik på at overholde stk. 2
b)	godkendelses-, registrerings-, anerkendelses- eller valideringsprocedurerne er slået fejl
c)	ESMA har inddraget registreringen af administratoren i overensstemmelse med artikel 31
d)	ESMA har inddraget eller suspenderet registreringen af administratoren i overensstemmelse med artikel 32, stk. 8
e)	valideringen af den pågældende administrator er udløbet 
f)	den kompetente myndighed har inddraget eller suspenderet godkendelsen eller registreringen af den pågældende administrator.
De kompetente myndigheder underretter ESMA om alle udsendte offentlige meddelelser uden unødigt ophold. ESMA offentliggør alle udsendte offentlige meddelelser på sit websted. ESMA eller den kompetente myndighed fjerner den offentlige meddelelse uden unødigt ophold, så snart årsagen til, at den blev udsendt, ikke længere er gyldig."
13)	I afsnit III udgår kapitel 6.
13a)	I artikel 28, stk. 2, foretages følgende ændringer:
"2.	Tilsynsbelagte enheder, der ikke er administratorer som omhandlet i stk. 1, og som benytter et benchmark, udarbejder og vedligeholder robuste skriftlige planer, der beskriver de foranstaltninger, de træffer, hvis et benchmark ændres væsentligt eller ikke længere leveres. Såfremt det er muligt og hensigtsmæssigt, skal sådanne planer udpege et eller flere alternative benchmarks, der kan bruges som reference i stedet for benchmarks, der ikke længere vil blive leveret, og angive grundene til, hvorfor sådanne benchmarks udgør egnede alternativer. De tilsynsbelagte enheder fremlægger efter anmodning og uden unødig forsinkelse disse planer og eventuelle ajourføringer for den relevante kompetente myndighed og sørger for, at de afspejles i deres kontraktmæssige fallback-bestemmelser, der er gældende for finansielle kontrakter, finansielle instrumenter og investeringsfonde."
14)	I artikel 29 foretages følgende ændringer:
a)	Titlen affattes således: 
"Brug af kritiske benchmarks, væsentlige benchmarks, råvarebenchmarks, der er omfattet af bilag II, EU-benchmarks for klimaovergangen og Paristilpassede EU-benchmarks"
b)	Stk. 1 affattes således: 
	"1.	En tilsynsbelagt enhed må ikke tilføje nye referencer til et kritisk benchmark, et væsentligt benchmark eller en kombination af sådanne benchmarks i Unionen, hvis det pågældende benchmark eller den pågældende kombination af benchmarks er genstand for en offentlig meddelelse udsendt af ESMA eller en kompetent myndighed i overensstemmelse med artikel 24a, stk. 5. En tilsynsbelagt enhed må ikke tilføje nye referencer til et kritisk benchmark, et råvarebenchmarks, der er omfattet af bilag II, et EU-benchmark for klimaovergangen eller et Paristilpasset EU-benchmark, eller en kombination af sådanne benchmarks i Unionen, hvis administratoren af disse benchmarks ikke er opført i det register, der er omhandlet i artikel 36.
Tilsynsbelagte enheder hører regelmæssigt det fælles europæiske adgangspunkt (ESAP), jf. artikel 28a, eller konsulterer ESMA's register, jf. artikel 36, for at kontrollere den reguleringsmæssige status for administratorerne af de kritiske benchmarks, væsentlige benchmarks, råvarebenchmarks, der er omfattet af bilag II, EU-benchmarks for klimaovergangen eller Paris-tilpassede EU-benchmarks, som de har til hensigt at anvende. 
Uanset første afsnit kan ESMA eller den kompetente myndighed, alt efter hvad der er relevant, tillade brug af et benchmark, der er genstand for en offentlig meddelelse udsendt i overensstemmelse med artikel 24a, stk. 5, i en periode på seks måneder efter offentliggørelsen af den offentlige meddelelse, som kan forlænges én gang, hvis det er nødvendigt for at undgå alvorlige markedsforstyrrelser, eller i en periode på 24 måneder, der ikke kan fornyes, for følgende:
a)	market making til støtte for kundeaktiviteter i forbindelse med transaktioner, der er gennemført før forbuddets ikrafttrædelsesdato
b)	transaktioner eller andre aktiviteter, der reducerer eller sikrer den tilsynsbelagte enheds eller enhver kunde i den tilsynsbelagte enheds eksponering mod det forbudte benchmark
c)	transaktioners nyordninger
d)	transaktioner, der gennemføres med henblik på deltagelse i en auktionsprocedure for en central modpart i tilfælde af et medlems misligholdelse, herunder transaktioner til afdækning af den deraf følgende eksponering
e)	interpolation eller anden anvendelse i henhold til kontraktlige fallback-ordninger i forbindelse med det forbudte benchmark."
c)	▌Som nye stk. 1b, 1ba, 1bb og 1bc indsættes:
"1b.	En tilsynsbelagt enhed, der bruger et benchmark i eksisterende finansielle kontrakter eller for at måle investeringsfondes resultater eller finansielle instrumenter, der er genstand for en offentlig meddelelse i henhold til artikel 24a, stk. 5, erstatter benchmarket med et passende alternativ senest seks måneder efter offentliggørelsen af denne meddelelse eller udsender og offentliggør en erklæring på sit websted, hvori kunderne gives en forklaring på, hvorfor den ikke er i stand til at gøre dette." 
1ba.	En tilsynsbelagt enhed kan kun anvende et benchmark, der i sin juridiske dokumentation eller markedsføringsdokumentation eller betegnelse hævder at tage hensyn til ESG-faktorer i sin metodologi, hvis dens administrator offentliggør de oplysninger, der er omhandlet i artikel 13, stk. 1, litra d), og artikel 27, stk. 2a. Alle krav om offentliggørelse af metoder skal tilstræbe overensstemmelse med artikel 10 i forordning (EU) 2019/2088.
Dette stykke finder anvendelse på både EU-benchmarks og ikke-EU-benchmarks.
ca)	I stk. 2 foretages følgende ændringer:
2.	Når genstanden for et prospekt, der skal offentliggøres i henhold til direktiv 2003/71/EF eller direktiv 2009/65/EF, er værdipapirer eller andre investeringsprodukter, der benytter et kritisk benchmark, et væsentligt benchmark, et råvarebenchmarks, der er omfattet af bilag II, et EU-benchmark for klimaovergangen eller et Paristilpasset EU-benchmark som reference, skal udstederen, udbyderen eller den person, der anmoder om optagelse til handel på et reguleret marked, sikre, når en offentlig meddelelse om det anvendte benchmark optages i det register, der er omhandlet i denne forordnings artikel 36, senest 9 måneder efter offentliggørelsen af den offentlige meddelelse, at prospektet også præcist og tydeligt indeholder disse oplysninger.
cb)	som stk. 2a indsættes:
2a.	Administratorer af benchmarks, der anvendes i EU, bestræber sig på at anmode om en globalt aftalt identifikationskode for hvert af de benchmarks, de leverer til brug i Unionen."
15)	I artikel 32 foretages følgende ændringer: 
a)	Stk. 1 udgår
b)	Stk. 2 og 3 affattes således:
"2.	En administrator, der er etableret i et tredjeland, og som ønsker at opnå anerkendelse som omhandlet i artikel 24a, stk. 1 og 3, skal overholde denne forordning, med undtagelse af artikel 11, stk. 4, samt artikel 16, 20, 21 og 23. Den pågældende administrator, som er etableret i et tredjeland, kan opfylde denne betingelse ved at anvende IOSCO-principperne for finansielle benchmarks eller IOSCO-PRA-principperne, alt efter hvad der er relevant, forudsat at sådan anvendelse er ækvivalent med overholdelse af denne forordning, med undtagelse af artikel 11, stk. 4, samt artikel 16, 20, 21 og 23. 
	Når ESMA afgør, om den betingelse, der er omhandlet i første afsnit, er opfyldt, og for at kunne vurdere, om den overholder IOSCO-principperne for finansielle benchmarks eller IOSCO-PRA-principperne, alt efter hvad der er relevant, kan ESMA tage hensyn til:
a)	en uafhængig ekstern revisors vurdering af den pågældende administrator, der er etableret i et tredjeland
b)	en attestering udstedt af den kompetente myndighed for administratoren i tredjelandet, hvor den pågældende administrator er etableret. 
	Hvis og i det omfang en administrator kan godtgøre, at et benchmark, som vedkommende leverer, er baseret på regulerede data eller er et råvarebenchmark, som ikke er baseret på bidrag fra stillere, der for hovedpartens vedkommende er tilsynsbelagte enheder, er administratoren ikke forpligtet til at opfylde de krav, der i henhold til artikel 17 og artikel 19, stk. 1, ikke gælder for benchmarks baseret på regulerede data og råvarebenchmarks.
3.	En administrator, der er etableret i et tredjeland, og som ønsker at opnå anerkendelse, skal have en retlig repræsentant. Den retlige repræsentant skal være en ▌juridisk person, der er etableret i Unionen, og som af administratoren udtrykkeligt er udpeget til at handle på vegne af den pågældende administrator, hvad angår administratorens forpligtelser i henhold til denne forordning. Den retlige repræsentant skal, sammen med administratoren, varetage overvågningsfunktionen vedrørende levering af benchmarks, der udføres af administratoren i henhold til denne forordning, og skal ▌ være ansvarlig over for ESMA. ESMA kan pålægge den retlige repræsentant og administratoren en tilsynsforanstaltning i overensstemmelse med artikel 48e for en af de overtrædelser, der er anført i artikel 42, stk. 1, litra a), eller i forbindelse med manglende samarbejde eller efterlevelse af en undersøgelse eller et kontrolbesøg eller en anmodning, der er omfattet af kapitel 4, afdeling 1."
c)	I stk. 5 affattes første afsnit således:
	"En administrator, der er etableret i et tredjeland og ønsker at opnå anerkendelse som omhandlet i stk. 2, skal indgive en ansøgning om anerkendelse til ESMA. Den ansøgende administrator skal fremlægge alle de oplysninger, der er nødvendige for at kunne godtgøre over for ESMA, at vedkommende på tidspunktet for anerkendelsen har truffet alle nødvendige foranstaltninger for at opfylde kravene omhandlet i stk. 2 for så vidt angår vedkommendes benchmark eller benchmarks, der er udpeget i overensstemmelse med artikel 24. Hvis det er relevant, skal den ansøgende administrator angive den kompetente myndighed i tredjelandet, der er ansvarlig for tilsynet med vedkommende.
Senest 15 arbejdsdage efter modtagelsen af ansøgningen vurderer ESMA, hvorvidt ansøgningen er fuldstændig, og underretter ansøgeren herom. Hvis ansøgningen er ufuldstændig, indgiver ansøgeren de yderligere oplysninger, som ESMA kræver. Den i dette afsnit omhandlede frist finder anvendelse fra den dato, hvor ansøgeren fremlægger sådanne yderligere oplysninger."
15a)		I artikel 33, stk. 1, ændres den indledende tekst således:
"1.	En administrator, der er etableret i Unionen og er godkendt eller registreret i overensstemmelse med artikel 34, med en klar og veldefineret rolle inden for kontrol- eller ansvarlighedsrammen for en administrator, der er etableret i et tredjeland, som er i stand til effektivt at overvåge leveringen af et benchmark, kan ansøge ESMA om tilladelse til at validere et benchmark eller en benchmarkfamilie, der er leveret i et tredjeland, til brug inden for Unionen, forudsat at samtlige følgende betingelser er opfyldt:
15b)			I artikel 33, stk. 3, foretages følgende ændringer:
3.	Senest 90 arbejdsdage efter modtagelsen af den i stk. 1 omhandlede ansøgning om validering behandler ESMA ansøgningen og træffer afgørelse om enten at godkende valideringen eller at afvise denne.
15c)		I artikel 33, stk. 6, foretages følgende ændringer:
6.	Såfremt den validerende administrators kompetente myndighed har velunderbyggede grunde til at mene, at betingelserne i nærværende artikels stk. 1 ikke længere er opfyldt, har den beføjelse til at kræve, at den validerende administrator trækker valideringen tilbage, og underretter i så fald ESMA herom. I tilfælde af at valideringen trækkes tilbage, finder artikel 28 anvendelse.
16)	I artikel 34 foretages følgende ændringer: 
a)	Stk. 1 affattes således:
	"1.	En fysisk eller juridisk person med hjemsted i Unionen, som fungerer eller ønsker at fungere som administrator, skal indgive ansøgning til den kompetente myndighed, der er udpeget i henhold til artikel 40 af den medlemsstat, hvor den pågældende person eller ESMA har sit hjemsted, med henblik på at modtage:
a)	godkendelse, hvis den pågældende person leverer eller har til hensigt at levere indeks, der anvendes eller påtænkes anvendt som kritiske benchmarks, som væsentlige benchmarks, som råvarebenchmarks, der er omfattet af bilag II, som EU-benchmarks for klimaovergangen eller som Paristilpassede EU-benchmarks.
b)	registrering, såfremt der er tale om en tilsynsbelagt enhed, som ikke er administrator, og som leverer eller har til hensigt at levere indeks, der anvendes eller påtænkes anvendt som væsentlige benchmarks, som EU-benchmarks for klimaovergangen eller som Paristilpassede EU-benchmarks, forudsat at leveringen af et benchmark ikke forhindres af den sektorspecifikke disciplin, som den tilsynsbelagte enhed er underlagt, og at ingen af de leverede indeks ville blive kategoriseret som kritiske benchmarks som defineret i denne forordning."
aa)	I artikel 34, stk. 1a, foretages følgende ændringer:
1a. Hvor et eller flere af de indeks, der leveres af den i stk. 1 omhandlede person, ville kunne kategoriseres som kritiske benchmarks som omhandlet i artikel 20, stk. 1, litra a) og c), eller som væsentlige benchmark som omhandlet i artikel 24, stk. 2, 5 og 6, eller hvis personen påtænker at validere benchmark som omhandlet i artikel 33, indgives ansøgningen til ESMA.
b)	Stk. 3 affattes således:
"3. Den i stk. 1 omhandlede ansøgning skal indgives senest 30 arbejdsdage efter, at en tilsynsbelagt enhed har indgået en aftale om at anvende et indeks leveret af ansøgeren som reference i et finansielt instrument eller en finansiel kontrakt eller til at måle en investeringsfonds økonomiske resultater, eller inden for de frister, der er fastsat i artikel 24a, stk. 2 og 3, alt efter hvad der er relevant."

16a)	 I artikel 36, stk. 1, affattes litra a) til d) således:
"1.	ESMA opretter og fører et offentligt register, der indeholder følgende oplysninger:

a) identiteten, herunder, når den er tilgængelig, identifikatoren for juridiske enheder (LEI), på de administratorer, der er godkendt eller registreret i henhold til artikel 34, og de kompetente myndigheder, der er ansvarlige for tilsynet hermed

b) identiteten, herunder, når den er tilgængelig, identifikatoren for juridiske enheder (LEI), på de administratorer, der opfylder betingelserne fastsat i artikel 30, stk. 1, listen over benchmarks, herunder, når de er tilgængelige, deres internationale identifikationsnumre for værdipapirer (ISIN), jf. artikel 30, stk. 1, litra c), og de kompetente myndigheder i tredjelandet, der er ansvarlige for tilsynet hermed

c) identiteten, herunder, når den er tilgængelig, LEI'en, på de administratorer, der er blevet anerkendt i henhold til artikel 32, listen over benchmarks, herunder, når de er tilgængelige, deres ISIN'er, jf. artikel 32, stk. 7, og, hvis det er relevant, de kompetente myndigheder i tredjelandet, der er ansvarlige for tilsynet hermed

d) de benchmarks, der er valideret i overensstemmelse med proceduren i artikel 33, identiteten af deres administratorer og identiteten af de validerende administratorer eller validerende tilsynsbelagte enheder.

17)	I artikel 36, nr. 1): 
a) litra e)-j) får følgende ordlyd: 
"e)	de benchmarks, herunder, når de er tilgængelige, deres ISIN'er, der er genstand for en erklæring offentliggjort af ESMA eller en kompetent myndighed i henhold til artikel 24, stk. 2, og hyperlinks til sådanne erklæringer
f)	de benchmarks, herunder, når de er tilgængelige, deres ISIN'er, der er genstand for udpegelser foretaget af kompetente myndigheder, og som ESMA har fået underretning om i henhold til artikel 24, stk. 4, og hyperlinks til sådanne udpegelser
g)	de benchmarks, herunder, når de er tilgængelige, deres ISIN'er, der er genstand for udpegelser foretaget af ESMA, og hyperlinks til sådanne udpegelser 
h)	de benchmarks, herunder, når de er tilgængelige, deres ISIN'er, der er genstand for offentlige meddelelser udsendt af ESMA eller en kompetent myndighed i henhold til artikel 24, stk. 5, og hyperlinks til sådanne meddelelser
i)	listen over EU-benchmarks for klimaovergangen og Paris-tilpassede EU-benchmarks, herunder, når de er tilgængelige, deres ISIN'er, der er tilgængelige til brug i Unionen
j)	listen over kritiske benchmarks, herunder, når de er tilgængelige, deres ISIN'er."
b) punkt ja) tilføjes:

"ja)	listen over råvarebenchmarks, der er omfattet af bilag II, herunder, når de er tilgængelige, deres ISIN'er, der er tilgængelige til brug i Unionen.
17a)	I artikel 40, stk. 1, foretages følgende ændringer:
"1. Med henblik på anvendelsen af denne forordning skal ESMA være den kompetente myndighed for:
a) administratorer af benchmarks som omhandlet i artikel 20, stk. 1, litra a) og c)
b) administratorer af benchmarks, der er omhandlet i artikel 32
c) administratorer af benchmarks, der er væsentlige i Unionen, jf. artikel 24, stk. 2, 5 og 6
d) administratorer, der godkender benchmarks leveret i et tredjeland i henhold til artikel 33
e) administratorer af EU-benchmarks for klimaovergangen og Paris-tilpassede EU-benchmarks, jf. artikel 3(23a) og (23b)."

18)	I artikel 41, stk. 1, tilføjes som litra k) og l): 
"k)	at udpege et benchmark som væsentligt i henhold til artikel 24, stk. 3 
l)	hvis der er rimelig grund til mistanke om, at et af kravene i kapitel 3A er overtrådt, at kræve, at en administrator for en periode på højst 12 måneder ophører med: 
i)	at levere EU-benchmarks for klimaovergangen og Paristilpassede EU-benchmarks 
ii)	at bruge betegnelsen EU-benchmarks for klimaovergangen eller Paristilpassede EU-benchmarks i navnene på de benchmarks, de stiller til rådighed til brug i Unionen, eller i den juridiske dokumentation eller markedsføringsdokumentationen for disse benchmarks
iii)	at henvise til overholdelse af de krav, der finder anvendelse på levering af sådanne benchmarks, i navnene på de benchmarks, de stiller til rådighed til brug i Unionen, eller i den juridiske dokumentation eller markedsføringsdokumentationen for disse benchmarks"
19)	I artikel 42 foretages følgende ændringer: 
a)	Stk. 1, litra a), affattes således:
"a) overtrædelser af artikel 4-16, 19a, 19b, 19c og 21, 23-29 eller 34, hvor disse bestemmelser finder anvendelse, og"
b)	I stk. 2 foretages følgende ændringer:
i)	Litra g), nr. i), affattes således:
"i)	500 000 EUR eller i medlemsstater, hvis officielle valuta ikke er euro, den tilsvarende værdi i national valuta pr. 31. december 2023 for overtrædelser af artikel 4-10, artikel 11, stk. 1, litra a), b), c) og e), artikel 11, stk. 2 og 3, og artikel 12-16, 21, 23-29 og 34, eller"
ii)	Litra h), nr. i), affattes således:
"i)	det højeste beløb af enten 1 000 000 EUR eller i medlemsstater, hvis officielle valuta ikke er euro, den tilsvarende værdi i national valuta den 31. december 2023 eller 10 % af vedkommendes samlede årsomsætning i henhold til det seneste tilgængelige regnskab godkendt af ledelsesorganet for overtrædelser af artikel 4-10, artikel 11, stk. 1, litra a), b), c) og e), artikel 11, stk. 2 og 3, og artikel 12-16, 21, 23-29 og 34, eller"
19a)	Artikel 48e, stk. 1, indledning, affattes således:
	"Finder ESMA i overensstemmelse med artikel 48i, stk. 5, at en person forsætligt eller uagtsomt har gjort sig skyldig i en eller flere af de i artikel 42, stk. 1, litra a), opførte overtrædelser eller har undladt at samarbejde med eller efterleve en undersøgelse eller et kontrolbesøg eller en anmodning, der er omfattet af afdeling 1 i dette kapitel, vedtager ESMA en afgørelse om pålæg af en bøde i overensstemmelse med nærværende artikels stk. 2. En overtrædelse anses for at være forsætlig, hvis ESMA konstaterer objektive faktorer, der viser, at en person med overlæg gjorde sig skyldig i overtrædelsen." 
19b)	Artikel 48f, stk. 1, indledningen, affattes således:
	"Finder ESMA i overensstemmelse med artikel 48i, stk. 5, at en person forsætligt eller uagtsomt har gjort sig skyldig i en eller flere af de i artikel 42, stk. 1, litra a), opførte overtrædelser eller har undladt at samarbejde med eller efterleve en undersøgelse eller et kontrolbesøg eller en anmodning, der er omfattet af afdeling 1 i dette kapitel, vedtager ESMA en afgørelse om pålæg af en bøde i overensstemmelse med nærværende artikels stk. 2. En overtrædelse anses for at være forsætlig, hvis ESMA konstaterer objektive faktorer, der viser, at en person med overlæg gjorde sig skyldig i overtrædelsen."
19c)	I artikel 54 tilføjes følgende stykke:
"7a. Senest den 31. december 2028 forelægger Kommissionen efter høring af ESMA en rapport for Europa-Parlamentet og Rådet om behovet for at regulere benchmarks, der fremsætter ESG-relaterede krav, ud over EU-benchmarks for klimaovergangen og Paristilpassede EU-benchmarks, under hensyntagen til situationen og tilgængeligheden af ESG-benchmarks på europæiske og globale markeder og deres markedsudbredelse, med en analyse af, om de vil blive betragtet som væsentlige benchmarks, og undersøgelse af omkostningerne og virkningerne på tilgængeligheden på markedet og udviklingen i de bæredygtige indikatorer og de metoder, der anvendes til at måle dem. Rapporten skal også tage hensyn til behovet for sammenhæng og overensstemmelse med anden EU-ret, navnlig forordning (EU) 2019/2088, direktiv 2011/61/EU og direktiv 2009/65/EF samt ESMA's retningslinjer for fondenes navne i forbindelse med anvendelse af ESG-udtryk eller bæredygtighedsrelaterede udtryk. Rapporten ledsages af en konsekvensanalyse og om fornødent af et lovgivningsmæssigt forslag."

20)	I artikel 49 foretages følgende ændringer:
a)	Stk. 2 og 3 affattes således:
"2.	Beføjelsen til at vedtage delegerede retsakter, jf. artikel 3, stk. 2, artikel 13, stk. 2a, artikel 19a, stk. 2, artikel 19c, stk. 1, artikel 20, stk. 6, artikel 24, stk. 7, artikel 27, stk. 2b, artikel 33, stk. 7, artikel 51, stk. 6, og artikel 54, stk. 3, tillægges Kommissionen for en periode på fem år fra den 30. juni 2024. Kommissionen udarbejder en rapport vedrørende delegationen af beføjelser senest den 31. december 2028. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.

"3.	Den i artikel 3, stk. 2, artikel 13, stk. 2a, artikel 19a, stk. 2, artikel 19c, stk. 1, artikel 20, stk. 6, artikel 24, stk. 7, artikel 27, stk. 2b, artikel 30, stk. 2a og 3a, artikel 33, stk. 7, artikel 48i, stk. 10, artikel 48l, stk. 3, artikel 51, stk. 6, og artikel 54, stk. 3, omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er gældende."
b)	Stk. 6 affattes således:
"6.	En delegeret retsakt vedtaget i henhold til artikel 3, stk. 2, artikel 13, stk. 2a, artikel 19a, stk. 2, artikel 19c, stk. 1, artikel 20, stk. 6, artikel 24, stk. 7, artikel 27, stk. 2b, artikel 30, stk. 2a og 3a, artikel 33, stk. 7, artikel 48i, stk. 10, artikel 48l, stk. 3, artikel 51, stk. 6, eller artikel 54, stk. 3, træder kun i kraft, hvis hverken Europa-Parlamentet eller Rådet har gjort indsigelse inden tre måneder fra meddelelsen af den pågældende retsakt til Europa-Parlamentet eller Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med tre måneder på Europa-Parlamentets eller Rådets initiativ."
21)	I artikel 51 tilføjes følgende stykke:
"4c. De kompetente nationale myndigheder, der har til hensigt at udpege et benchmark leveret af en administrator, som var opført i ESMA's register den... [datoen for denne ændringsforordnings ikrafttræden –1 dag], og ESMA, der har til hensigt at udpege et benchmark, der var opført i ESMA's register, eller hvis administrator var opført i ESMA's register den... [datoen for denne ændringsforordnings ikrafttræden – 1 dag], skal gøre dette senest den...[ni måneder efter ikrafttrædelsen af denne ændringsforordning.
Benchmarkadministratorer, der blev godkendt, registreret, valideret eller anerkendt den... [datoen for denne ændringforordnings ikrafttræden], bevarer denne status i ni måneder efter denne ændringsforordnings ikrafttræden. Hvis en eller flere af deres benchmarks er udpeget inden for ni måneder efter [datoen for denne ændringsforordnings ikrafttræden] er de udpegede administratorer ikke forpligtet til på ny at ansøge om registrering, anerkendelse eller validering i henhold til artikel 24a, stk. 1, (2) eller (3), alt efter hvad der er relevant.
Administratorer af væsentlige benchmarks, der blev godkendt, registreret, valideret eller anerkendt den... [datoen for denne ændringsforordnings ikrafttræden], er ikke forpligtet til på ny at ansøge om godkendelse, registrering, anerkendelse eller validering i henhold til artikel 24a, stk. 1, hvis et eller flere af deres benchmarks er væsentlige i henhold til artikel 24 (1), litra a)."
Benchmarkadministratorer, der blev godkendt, registreret, valideret eller anerkendt den... [denne ændringsforordnings anvendelsesdato], som anvender denne frivillige valgmulighed senest den [ni måneder efter datoen for denne ændringsforordnings ikrafttræden], er ikke forpligtet til igen at ansøge om godkendelse, registrering, anerkendelse eller validering. 

21a)	Artikel 53, stk. 1, udgår.
Artikel 2
Ikrafttræden og anvendelse
Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. januar 2026. 
Denne forordning er bindende i alle enkeltheder og gælder umiddelbart i hver medlemsstat.
Udfærdiget i …, den […].

